**Az Öko munkacsoport beszámolója**

**A 2016 májusáig tervezett feladatokat végre hajtottuk, megpályáztuk az Ökoiskola címet.**

**Az intézmény bemutatása /pályázati anyag/:**

A Gyóni Géza Általános Iskola Dabas város Gyóni városrészében található. Iskolánk 1986-ban épült. Jellegzetes téglaépülete sajnos energetikai szempontból nem volt gazdaságos, ezért fűtés korszerűsítést hajtott végre az önkormányzat 2013 őszén. Ez lehetővé tette megújuló energiaforrások használatát: geotermikus energiát használunk a fűtés rendszeréhez, melyet a napkollektorok energiatermelése egészít ki. Nyílászárók cseréjével és a falak hőszigetelésével is járt a korszerűsítés. Ez sajnos megváltoztatta iskolánk külsejét, de környezetvédelmi szempontból és energiatakarékosság szempontjából sokat nyertünk. Így ezt a fajta korszerű technológiát a gyerekek és a szülők is közvetlenül láthatják, megtapasztalhatják. Tulajdonképpen ez adta az ötletet az Öko program beindításához. Számba vettük eddigi tevékenységünk és rájöttünk, hogy évtizedek óta tesszük azokat a dolgokat, amelyek szükségesek a cím elnyeréséhez: pedagógiai programunk tartalmazza a környezetvédelmi nevelés feladatait, nevelőtestületünk egyet ért a fenntarthatóságra nevelés fontosságával. 1996 óta minden évben van környezetvédelmi hetünk. Iskolánk környezete ideális: nagy parkja van, fákkal, cserjékkel, füves területtel, szabadtéri sportpályákkal. Az alsó tagozatos gyerekek rendszeresen etetik télen a madarakat, hiszen ez a téma folyamatosan jelen van a tananyagban. A 2014/15-ös tanévben elhatároztuk, hogy minden évben a negyedikesek fogják ezt a feladatot ellátni, szakköri foglalkozásokon. Az osztályok által elhelyezett etetőket ellenőrizték, hogy ne maradjanak üresen. A felsősök madárodúkat készítettek technika órán. Az iskolánk karbantartója segített a porfürdő elkészítésében. A szülők munkája nyomán pedig elkészült a "madártanösvényünk", ahol a tanulók megismerkedhetnek a kertünkben található madarakkal. Célunk az volt, hogy Madárbarát Iskolává váljunk, ez 2016 áprilisára megvalósult. Fontos feladatnak tekintettük a szelektív hulladékgyűjtés elindítását, amely most már egy éve működik. Szelektíven gyűjtjük a papírt, a Pet palackot, az alumínium dobozt, az elemeket. A 2015/16-os tanévben még tudatosabban odafigyelünk, hogy tanóráinkba beépítsük a környezeti nevelés minden fontos elemét. Ebben a tanévben regisztráltunk az OFI által meghirdetett Fenntarthatósági témahétre: felhasználtuk a tanári és tanítói segédletet az ezen a héten tartott óráinkhoz, a felső tagozatos diákjaink részt vettek a Fenntarthatósági Kupán. Már a második év, hogy iskolánk parkja, az ablakai "kivirágoznak". Ezt a szülők, pedagógusok, gyerekek, önzetlen munkájának köszönhetjük. Az iskola belső terében létrehoztuk a "zöld folyosót", ahol a gyerekek által készített örömtérkép, környezetvédelmi faliújság található. Itt adtunk helyet a délutáni munkafoglalkozáson készített ablak kertünknek, ahol a gyerekek megfigyelhetik a növény fejlődésének fázisait. Természetesen előtérbe helyezzük az újrafelhasználás lehetőségét, illetve a dekorációt úgy készítjük, hogy többször felhasználható legyen. Fontos feladatunknak tekintjük, hogy az óvodában megkezdett magas színvonalú környezeti nevelés folytatódjon az iskolában is, ezért a dabasi Bóbita Óvodával felvettük a kapcsolatot, akik tapasztalatukkal segítették munkánkat.

Intézményünkben környezeti nevelés három alapvető színtere: tanórai, a tanórán kívüli nevelés, valamint a külső résztvevőkkel kialakított kapcsolat (szülői munkaközösség, önkormányzat, idősek otthona, egyéni vállalkozók). Az elsődleges, hogy pedagógiai programunkkal összhangban a tanítási órákon kihasználjunk minden olyan lehetőséget, ahol a környezeti nevelés szóba jöhet, ezeket az órákat a naplóban jelöljük. Technika órákon a gyerekek gyakorlati tapasztalatra is szert tesznek a kert gondozása során. Madárbarát kertünk is gyakorlati példája a környezetvédelemnek, hiszen az összes alsó tagozatos tevékenyen részt vesz benne. Minden évben kiemelt feladatunk a Környezetvédelmi hét, amelynek feladatai az egész iskolát érinti. Örömmel vettünk részt Dabas Város Önkormányzatának Dalma egészségmegőrző programjában, mely külső előadóval segítette a tanórai munkát. A tanórán kívüli nevelésben fontosnak tartjuk a példamutatást, ezért a társadalmi munkákon szülők, diákok együtt vesznek részt. Évente kétszer szervezünk iskolaudvar takarítást, tavasszal virágosítást. Hangsúlyozzuk, hogy a gyerekek figyeljenek oda környezetükre: energiajárőrség működik, "zöld folyosó" kialakításában részt vettek a diákok, rendszeresen ellenőrzik a szelektív szemétgyűjtő környékét, szedik a szemetet. Nemcsak a szép környezet, hanem a másokra figyelés is fontos része a környezeti nevelésnek, ezért érzékenyítő programokat is szervezünk (Zárdakert Idősek Otthona). Külső segítség nélkül nem működhetne Öko programunk. Fő támogatóink a szülők, jó a kapcsolatunk a szülői munkaközösséggel. A helyi hulladékgazdálkodó (NHSZ OKÖT) is fontos kapcsolatunk. Szeretnénk kiterjeszteni a környezeti nevelést az iskolán túlra is: a városi rendezvényekhez kapcsolódva /Gyóni Napok/ családokat megmozgató, egészséges programokat szervezünk. Minden munkaközösség beépíti tervébe az ökoiskolai feladatokat és a folyamatos működtetésében részt vesz.

## 

## Az Öko munkacsoport munkaterve 2016-17-es tanévre /tervezet/

**A munkacsoport tagjai:**

* **Alsós munkaközösség részéről: Hendéné Ujvári Andrea, Kollárné Csibrák Szilvia, Fichóné Galac Erzsébet**
* **Osztályfőnöki munkaközösség részéről: Pintérné Tóth Ildikó**
* **Természettudományos munkaközösség részéről: Abonyi Csaba, Szente Vargáné Mohácsi Edit, Kovács Erzsébet, Katonáné Ábrahám Alice**
* **Humán munkaközösség részéről: Kardosné Molnár Krisztina**
* **Iskola vezetés részéről: Balázsné Hábli Ágnes, Kovács Pálné**
* **Technikai dolgozók részéről: Szmazsák Mátyás**
* **Oktatást segítők részéről: Jóri Erzsébet**

2016. májusában pályázatot adtunk be az Ökoiskola Cím elnyeréséért.

Feladataink első része lezárult. A következő tanév ökoiskola működtetéséhez szükséges célkitűzéseket, feladatokat, határidőket, felelősöket az alábbi munkatervben foglaltuk össze.

Munkatervünk pedagógiai programunk és az iskola éves munkaterve alapján készült.

**Főbb célkitűzéseink:**

* Folytatódjanak iskolánkban azoka kezdeményezések, amelyek által a gyerekek megtapasztalják, megismerik, a környezettudatosság fontosságát. (pl.: szelektív hulladékgyűjtés, madárbarát kert gondozása, megfigyelése, témahetek megszervezése, érzékenyítés, környezetünk óvása, szépítése, diákönkormányzat és szülők bevonása a munkába)
* Pedagógiai munkánk során a tanórai oktatásba és nevelésbe is mind szélesebb körben beépüljön a környezettudatosság elve gyakorlati tapasztalás útján.
* A tantestület gyakorolja elkötelezettségét a környezettudatosságért.
* Konyhakertek kialakítása osztályonként
* Tanösvény létrehozása
* Mezítlábas Park építése

**A résztvevők köre:** az egész iskola (a tanulói közösség, a szülők, a technikai dolgozók, a tantestület, iskola titkár)

**Munkatervünk időtartama:** 2016 júniusától 2017. június 15-ig

|  |  |  |
| --- | --- | --- |
| **Feladatok:** | **Határidő:** | **Felelősök** |
| **1. Beszámoló az elvégzett feladatokról**  **A munkaterv ismertetése a nevelőtestülettel.** | **2016. június**  **tanévzáró értekezlet** | **Balázsné Hábli Ágnes** |
| **2. A munkaközösségek építsék be a 2016-17-es munkatervükbe az öko munkacsoport célkitűzéseit; határozzák, meg hogyan kívánják megvalósítani a környezeti nevelés célkitűzéseit, ismertessék a tantestülettel.** | **2016. tanévnyitó értekezlet** | **Munkaközösség vezetők:**  **Hendéné Újvári Andrea**  **Pintérné Tóth Ildikó**  **Vargáné Kovács Éva**  **Szente Vargáné Mohácsi Edit** |
| **3. Az állandó feladatok működtetése:**  **- Madárbarát kert gondozása,**  **- madárbarát napló vezetése**  **- Energiajárőrség**  **- iskola parkjának gondozása**  **- szelektív szemétgyűjtés működtetése**  **- Zöld folyosó „dekorálása”**  **- Zöld polc**  **- Iskolarádió: Zöld percek**  **- szülők folyamatos tájékoztatása: honlap, facebook** | **folyamatos** | **osztályfőnökök**  **4. évfolyam**  **3. évfolyam**  **Katonáné Ábrahám Alice**  **Balázsné Hábli Ágnes**  **DÖK képviselői**  **Kozmáné Dori Edit**  **Balázsné Hábli Ágnes**  **Abonyi Csaba** |
| **4. Őszi nagytakarítás az udvaron** | **2016. szeptember 3. hetében** | **Hendéné Ujvári Andrea**  **Pintérné Tóth Ildikó** |
| **5. Az öko munkaterv ismertetése a szülőkkel** | **2016. szeptember 30-ig** | **Kotán Sándor** |
| **6. Az iskola kertjében konyhakert kialakítása, „földosztás”** | **2016. október 15-ig** | **Katonáné Ábrahám Alice,**  **osztályfőnökök,**  **DÖK képviselői** |
| **7. Gyóni Napok városi rendezvényhez kapcsolódva családi program szervezése** | **2016. október**  **(a város által meghatározott időpont)** | **Balázsné Hábli Ágnes,**  **humán munkaközösség** |
| **8. Látogatás a Zárdakert Idősek Otthonába** | **2016. október** | **Nagyné Horváth Anita** |
| **9. A tanösvény megtervezése, fák, cserjék telepítése** | **2016. szeptemberétől folyamatosan novemberig** | **Balázsné Hábli Ágnes**  **SZMK** |
| **10. Egészségnap szervezése** | **2016. november harmadik hete** | **Szente Vargáné Mohácsi Edit** |
| **11. A mezítlábas park kialakításának megszervezése, a támogatók feltérképezése** | **2016. február**  **második hete** | **Latyákné Rádi Erika**  **Kotán Sándor** |
|  |  |  |

|  |  |  |
| --- | --- | --- |
| **12. A tanösvény tavaszi munkálatai** | **2017. március végétől** | **Szmazsák Mátyás** |
| **13. A konyhakerti munkák: ásás, trágyázás, vetés** | **2017. április közepéig**  **majd folyamatos gondozás** | **Osztályfőnökök** |
| **14. Környezetvédelmi témahét: papírgyűjtés, környezetvédelmi vetélkedő, kiállítás, megszervezése.**  **Tavaszi nagytakarítás az udvaron, iskola virágosítása hagyományainkhoz híven.** | **2017. április 17-től április 22-ig** | **Szente Vargáné Mohácsi Edit**  **Abonyi Csaba**  **Kovács Erzsébet** |
| **15. A Mezítlábas Park átadása** | **2017. júniusa az iskolai Gyermeknapon** | **Balázsné Hábli Ágnes** |
| **16. Éves beszámoló** | **2017. június tanévzáró értekezlet** | **Balázsné Hábli**  **Ágnes** |